**Csongrád Város Polgármesterétől  *M***

Száma: Önk/202-1/2019.

Témafelelős: Dr. Juhász László jegyző

ELŐTERJESZTÉS

## Csongrád Városi Önkormányzat Képviselő-testülete2019. szeptember 26. napján tartandó ülésére

**Tárgy:**Csongrád fahíd és kompüzem üzemeltetéséhez biztosított terület művelésből való kivonása.

**Tisztelt Képviselő-testület!**

A Képviselő-testület 209/2018. (XI.22.) önkormányzati határozatával az Állami Közútkezelő kérelmének eleget téve a fahíd és komp üzemeltetéséhez szükséges területrészt az önkormányzati tulajdonú 0736 hrsz-ú ingatlanból a Közútkezelő ingyenes használatába adta.

A híd és kompüzem engedély kérelmének intézése során szükségessé vált a mellékelt térképmásolaton jelzett 4571 m2 területrész művelésből való kivonása a más célú hasznosítás ingatlan nyilvántartási rendezése. A csongrádi 0736 hrsz-ú ingatlan legelő művelési ágú, 3. osztályú 1,8470 m2 területű és 15,33 AK értékű. Ezen területből szükséges a hídátkelő illetve a kompátkelő használatához illetve az itt elhelyezett eszközök hídász berendezések tárolásához szükséges 4571 m2 területrész kivonása.

A Magyar Közútkezelő megbízásában eljárt Interplaninfo Kft. készíti el a kivonási térképmásolatot illetve megbízottként viseli a kivonás költségeit. Az önkormányzatunknak a kivonás költségekbe nem kerül.

Javasolom a Képviselő-testület járuljon hozzá, hogy az előterjesztés mellékletét képező térképmásolaton feltüntetett módon, a csongrádi 0736 hrsz-ú ingatlanból 4571 m2 területrész a művelésből kivonásra kerüljön.

**Határozati javaslat**

Csongrád Városi Önkormányzat Képviselő-testülete a „Csongrád fahíd és kompüzem üzemeltetéséhez biztosított terület művelésből való kivonása” című előterjesztést megtárgyalta és az alábbi döntést hozza:

1. A Képviselő-testület hozzájárul ahhoz, hogy az önkormányzat tulajdonát képező csongrádi 0736 hrsz-ú ingatlannak az előterjesztés mellékletét képező térképmásolaton feltüntetett 4571 m2 területrésze művelésből kivonásra kerüljön híd és kompüzem, mint közérdekű cél működtetése céljára.

A művelésből való kivonás költségviselője a Csongrád Megyei Közútkezelő Kht. vagy az általa ügyben meghatározott cég.

2. A Képviselő-testület meghatalmazza a polgármestert az érintett területrész művelésből való kivonása érdekében szükséges nyilatkozatok megtételére.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Állami Közútkezelő Kht.

Csongrád, 2019. szeptember 19.

 Bedő Tamás

 polgármester

